તમને ફિલ્મોમાં રસ હોય કે ન હોય, પરંતુ હૉન્ગકૉન્ગના માર્શલ આટ્ર્સ મૂવી સ્ટાર જૅકી ચૅનનું નામ સાંભળ્યું જ હોય. જૅકી ચૅનની ફિલ્મો જેટલી જ તેનાં પોતાનાં માતાપિતા અને એક પિતા તરીકે પોતાની દાસ્તાન રસપ્રદ છે. આજથી ત્રણેક વર્ષ પહેલાં જૅકી ચૅન પોતાના પિતા ચાર્લ્સ ચૅન સાથે કારમાં જઈ રહ્યા હતા ત્યારે તેમના પિતાએ દીકરા જૅકીને કહ્યું, ‘જૅકી, મારી હવે ઉંમર થઈ. કાલે સવારે ઊઠું કે નહીં એ પણ નક્કી નહીં. મારે તને એક સીક્રેટ કહેવાનું છે. તારું સાચું નામ ફોન્ગ છે.’